ཞང་བོད་མི་རིགས་འདི་ཉིད་གནམ་ལྷ་ས་རུ་ཟག་པའམ་ནགས་སྤྲ་གྱེན་དུ་འགྲེང་པ་གང་ལས་བྱུང་བ་ཆ་མ་འཚལ་ནའང༌།བོད་རིག་པའི་ཞིབ་དཔྱོད་པར་རློམ་པའི་མགོ་སེར་རེ་འགས་མཐོང་སྔ་ཕྱི་ཙམ་ལ་བསྙད་དེ་འུ་ཚོའི་ངོ་གདོང་ནི་ཧོར་སོག་གི་རིགས་རྒྱུད་དང༌།སྐད་རིགས་ནི་བྷར་མའི་སྐད་ལུགས།རིག་གནས་ནི་རྒྱ་ནག་གི་གཙུག་ལགཡི་གེ་ནི་རྒྱ་གར་གྱི་འབྲི་སྲོལ།བཟོ་རིག་ནི་བལ་པོའི་སྒྱུ་རྩལ་ཞེས་མདོར་ན་ཞང་བོད་ཀྱི་སྲིད་འབྱོར་རིག་གསུམ་ནས་ཐ་ན་མི་རིགས་འདིའི་རྒྱབ་ཀྱི་གོས་དང་ཁ་ཡི་ཟས་ཡན་ཆད་ཀྱང་ཁྲོམ་དང་གེ་སར་ཏ་ཟིག་ལྟ་བུ་གཞན་ལས་བླངས་རབས་སྒྲོས་ནས་མཐོ་སྒང་འདི་ཉིད་ཅི་ཡང་མི་བདོག་པའི་སྤྲ་ཚོགས་ཀྱི་རྒྱལ་ཁམས་ཤིག་ཏུ་བསྐྲུན།